Dits tgetuyghnisse dat gegaen en geluydt sijn es tusschen arnde beyart in deen side en vrancke
den ridde in dande
Inden yerste droeghen de getughe dat de voirs arnt beyart tgedinge dat hunyt tussche hem en zijn wijf
tot coelen beroepen hadde en dat doen de vriende in beyden zijde tussche beyde sprake en dat na lange
dedinghe verdedingt waert Alse vande huyse dat getocht en gecregen was biden voirs arnde en sine wive
gelege inde steenstrate etc op dat de vriende des voirs arnts wijf tvoirs huys op een ghelt setten
vriende
soude dat te nemen en te gheven Also dat ten eynde des voirs wijfs tvoirs huys sette op
huye
lxx crone op dat arnt tvoirs jooes en op dat arnt tghelt gecoren hadde so en soude hi mer
elx crone hebbe Ende doen koes de voirs arnt thuys en tghelt te gheven taghende voert
de voirs getuge dat ondsproke en gevorwardt was datmen de voirs lxx cronen den
voirs vrancke geloven soude te betalen te vastelavonde doe naist comende en dat waert also gedaen
en die worde betaelt tussche doen en halfvaste naest volgende seggende voert de selve getuge
dat vorwart was datme om de voirs lxx cronen seven mudde lijftochte cope zoude staende ten
live des voirs arnts wive op also waert dat si bide voirs arnde niet en quame dat dan de selve
arnt daer in gheen beweyndt noch recht hebbe en zoude en geboret also dat de voirs arnt en sijn wijf
wed bi een qmen dat dan de voirs arnt theffen vande voirs coren hebben soude met altoes soude ment
tghelt voirs wed aen legge aen lijftocht ten live des voirs arnts wive sond des ande yegherinx
anders bekeert te werden Ite droeghen voert de voirs getugen dat ten eynde verdedingt was
dat de joffr venbruden hebbe zoude voer den cost die si int voirs gedinghe verleeght hadde
eli elf licht cronen en daer mede soude si te vreden zijn de welke xi licht cronen den
voirs vrancke oec geloeft waren te betalen tot paessche d naest volgende
Oec droegen noch de voirs getuge dat si saghen dat de voirs arnt en si jaghen dat
des voirs arnts wijf dagelix biden voirs arnde wae en bi hem verkeerde t
Oec droeghen de voirs getuge dat tot half vasten naest vierleden een jae was de
tvoirs ghelt betaelt was dit gheschiede vi daghe in meye des domesdaighs
int jaer xiiii en xxviii
o